钦定古今图书集成/历象汇编/乾象典/第038卷 > 荆川稗编 > 《记徐州对月》苏轼
## 钦定古今图书集成/历象汇编/乾象典/第038卷 > 荆川稗编 > 《记徐州对月》苏轼

仆在徐州，王子立、子敏皆馆于官舍，而蜀人张师厚
来过，二生方年少，吹洞箫饮酒杏花下。明年，余谪黄
州，对月独饮，尝有诗云：“去年花落在徐州，对月酣歌
美清夜。今日黄州见花发，小院闭门风露下。”盖忆与
二王饮时也。张师厚久已死，今年子立复为古人，哀
哉！